Dana. Hong Sung-mi (1986-yil 17-iyulda tugʻilgan), Dana nomi bilan tanilgan, janubiy koreyalik qoʻshiqchi, aktrisa va vokal murabbiyi. Faoliyati. Dana birinchi marta 2000-yilda „HOT“ bolalar guruhining "Age of Peace" ilmiy-fantastik filmidagi rollari bilan omma oldida paydo boʻlgan. Keyinchalik Dana yakkaxon qoʻshiqchi sifatida oʻzining rasmiy debyutini amalga oshirgan. U debyutini "DANA" (2001) va "Maybe" (2003) toʻliq albomlari bilan chiqargan. 2002-yilda musiqiy faoliyati bilan bir vaqtda „MBC“ "Nonstop" sitkomining uchinchi mavsumida aktyorlik debyutini amalga oshirgan, shuningdek, "Peterpan" spektaklidagi Vendi roli bilan musiqiy teatrda debyut qilgan. Deyarli ikki yillik tanaffusdan soʻng, Dana 2005-yil aprel oyida The Grace qizlar guruhi aʼzosi sifatida debyut qilib yana oʻz faoliyatiga qaytgan. Guruh faoliyati davomida ular jami uchta studiya albomi bilan koreys va yapon tillarida musiqa chiqaraganlar va ijro etadganlar. 2010-yil oʻrtalarida guruh barcha faoliyatini toʻxtatadi. 2011-yil iyul oyida guruh Dana va Sunday „One More Chance“ duet qoʻshigʻi bilan qaytgan. Dana musiqali teatrga 2010-yilda "Daejanggeum Season Three", "Rock of Ages", "The Three Musketeers" filmlarida aktrisalik bilan qaytadi. Shundan so‘ng, u bir qator rollarni qo‘lga kiritgan, xususan, "Catch Me If You Can" (2012), "Bonnie and Clyde" (2013), "" (2016) musiqiy filmlarida suratga tushgan. 2016-yilda Dana „SM Station“ ostida chiqarilgan „Touch You“ singlini ijro etish bilan musiqa sanoatiga qaytib kelgan. Shaxsiy hayoti. 2016-yilning 4-mayida „MBC“ning "Radio Star" dasturida Dana uch yil davomida ishqiy munosabatlari bor bo‘lganini maʼlum qilgan. Keyinchalik maʼlum boʻlishicha, Dananing yigiti Lee Ho-jae boʻlib, u film/klip rejissori hisoblanadi. 2018-yil 6-noyabrda „SM Entertainment“ er-xotin ajrashganini eʼlon qilgan.